หุ้นสหรัฐฯปิดในแดนลบ
หุ้นสหรัฐ ปิดลบในกรอบแคบๆ จากผลประกอบการอันห่อเหี่ยวของบริษัทยา&nbsp; ขณะที่ราคาน้ำมันดิ่งลงแรง หลังนักลงทุนวิตกต่อศก.
4 พ.ค. 2554

หุ้นสหรัฐ ปิดลบในกรอบแคบๆ จากผลประกอบการอันห่อเหี่ยวของบริษัทยา  ขณะที่ราคาน้ำมันดิ่งลงแรง หลังนักลงทุนวิตกต่อศก.
ตลาดหุ้นสหรัฐฯวานนี้(3 พ.ค.) ปิดลบในกรอบแคบๆ เหตุขาดข้อมูลบวกต่อการเติบโตทางเศรษฐกิจและผลประกอบการไตรมาสแรกที่ห่อเหี่ยวของบริษัทต่างๆ โดยเฉพาะไฟรเซอร์ บริษัทยารายใหญ่ของโลก       ดัชนีหุ้นดาวโจนส์ เพิ่มขึ้น 0.15 จุด (0.00 เปอร์เซ็นต์) ปิดที่ 12,807.51 แนสแดค ลดลง 20.22 จุด (0.71 เปอร์เซ็นต์) ปิดที่ 2,841.62 จุด เอสแอนด์พี ลดลง 4.60 จุด (0.34 เปอร์เซ็นต์) ปิดที่ 1,356.62 จุด
ขณะที่ราคาน้ำมัน ดิ่งแรงหลังนักลงทุนวิตกต่อเศรษฐกิจที่เติบโตช้าในชาติผู้นำเข้าพลังงานรายใหญ่ของโลกและทบทวนว่าการตายของอุซามะห์ บินลาดิน แกนนำอัลกออิดะห์ จะก่อความเสี่ยงต่อตลาดหรือไม่       สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนมิถุนายน ลดลง 2.47 ดอลลาร์ ปิดที่ 111.05 ดอลลาร์ต่อบาร์เรล ส่วนเบรนท์ทะเลเหนือลอนดอน ลดลง 2.67 ดอลลาร์ ปิดที่ 122.45 ดอลลาร์ต่อบาร์เรล